Die bokslegende, Ken Norton, sterfŉ Voormalige bokskampioen, wat beskou word as een van die grootste swaargewigte van sy era, is gister oorlede. Volgens dié kampioen, Ken Norton, se vriend en bestuurder, Patrick Tenore, is Norton Woensdagmiddag (Amerikaanse tyd) weens ŉ hartaanval by ŉ sorgsentrum in Arizona dood. Hy was 70 jaar oud. Norton het verlede jaar ‘n beroerte gehad. Gedurende sy boksloopbaan het hy ‘n rekord van 42 oorwinnings gehad. Hy het slegs sewe gevegte verloor, was gelykop met een, en het gesorg vir 33 uitklophoue. Norton is veral bekend vir sy geveg teen Muhammad Ali wat hy in 1973 geklop het. Hy het in die geveg Ali se kakebeen gebreek. Hier volg ŉ video wat ter nagedagtenis van Norton op YouTube gelaai is.